উপাসনা সিং ঠাকুৰী

**উপাসনা সিং ঠাকুৰী** () এগৰাকী নেপালী অভিনেত্ৰী। তেওঁ নেপালৰ নৱ প্ৰজন্মৰ মেধাৱী অভিনেত্ৰীসকলৰ ভিতৰত অন্যতম। তেওঁৰ অভিনয়ৰ নিজস্ব সুকীয়া শৈলী আৰু চলচ্চিত্ৰত নিজৰ চৰিত্ৰৰ সৈতে গভীৰভাৱে সংযোগ স্থাপনৰ ক্ষমতা আছে। 

## প্ৰাৰম্ভিক জীৱন
১৯৯৮ চনৰ ২০ ছেপ্টেম্বৰত উপাসনা সিং ঠাকুৰীয়ে জন্মগ্ৰহণ কৰিছিল।

## কৰ্মজীৱন
২০১৯ চনত, ঠাকুৰীয়ে দিবাকৰ ভট্টৰাইৰ দ্বাৰা পৰিচালিত ক্ৰীড়ামূলক চলচ্চিত্ৰ *কেপ্টেইন*ত অনমোল কে.চি.-ৰ বিপৰীতে অভিনয়েৰে কৰ্মজীৱনৰ আৰম্ভণি কৰিছিল। চুপাৰ কাজল ফিল্মছৰ অধীনত ভুৱন কে.চি. আৰু জিয়া কে.চি.-য়ে ছবিখনৰ প্ৰযোজনা কৰিছিল। তেওঁৰ অভিনয়ে সমালোচক সমাজৰ পৰা মিশ্ৰিত সমালোচনা লাভ কৰিছিল। নিজৰ ভূমিকাত কৰা দক্ষ অভিনয়ৰ বাবে স্বীকৃতি লাভ কৰিলেও কিছুমান সমালোচকে কাহিনীৰ ভিতৰত এক পৰিসৰৰ আৱেগ প্ৰকাশ কৰাৰ ক্ষেত্ৰত এক প্ৰত্যাহ্বানৰ উমান পাইছিল। তেওঁৰ অভিনয়ৰ বাবে তেওঁ শ্ৰেষ্ঠ অভিনেত্ৰীৰ ডিচিনে বঁটা আৰু নেফটা চলচ্চিত্ৰ বঁটাৰ বাবে মনোনীত হয়। এই মনোনয়নসমূহে তেওঁৰ চৰিত্ৰসমূহৰ ফলপ্ৰসূ চিত্ৰণ আৰু নেপালী চলচ্চিত্ৰ উদ্যোগত তেওঁৰ প্ৰভাৱক দৃঢ় কৰি তুলিছিল, যিয়ে তেওঁক এগৰাকী প্ৰতিভাৱান নৱাগতা হিচাপে প্ৰতিষ্ঠা কৰিছিল। 

অৱশ্যে ৰাম বাবু গুৰুঙৰ দ্বাৰা পৰিচালিত ৰোমাণ্টিক কমেডী ছবি *কাবাডী কাবাডী কাবাডী*ত অভিনয় কৰি একে বছৰতে ঠাকুৰীৰ কেৰিয়াৰে উৰ্ধমুখী ৰূপ লয়। এই ছবিখনে নেপালত এখন ছবিৰ সৰ্বাধিক উপাৰ্জনকাৰী উন্মোচনৰ অভিলেখ গঢ়িছিল। ছবিখনত তেওঁৰ অভিনয়ক ব্যাপকভাৱে প্ৰশংসা কৰা হৈছিল, এজন সমালোচকে লিখিছিল: "কেপ্টেইনত তেওঁৰ পূৰ্বৰ চৰিত্ৰৰ তুলনাত ঠাকুৰীয়ে যথেষ্ট উন্নতি কৰিছে। চলচ্চিত্ৰখনত, তাইক বিভিন্ন আৱেগিক পৰিস্থিতিত ৰখা হৈছে, কিন্তু তাই দক্ষতাৰে আৰু বাস্তৱিকভাৱে সেইবোৰ তাইৰ মুখৰ অভিব্যক্তি, ভঙ্গী আৰু সংলাপত প্ৰতিফলিত কৰে।"  ২০২১ চনত প্ৰবীণ ঝাৰ "ডিচেম্বৰ ফলছ" নামৰ ছবিখনৰ বাবে স্বাক্ষৰ কৰিছিল, ছবিখনত আৰ্যন চিগডেলৰ বিপৰীতে অভিনয় কৰি ঠাকুৰীয়ে তেওঁৰ প্ৰতিশ্ৰুতিপূৰ্ণ গতিপথ অব্যাহত ৰাখিছিল। কৌতুকৰ উপৰিও, এই চৰিত্ৰটোৱে তেওঁৰ অভিনয়ৰ বহুমুখী তাৎপৰ্য আৰু বিভিন্ন ধাৰাৰ সৈতে খাপ খুৱাব পৰা সামৰ্থ্য প্ৰদৰ্শন কৰিছিল। একে বছৰতে, তেওঁ নিষ্ঠাৰে নেপালী চলচ্চিত্ৰলৈ আগবঢ়োৱা অৱদানৰ বাবে আন নগৰাকী সন্মানীয় অভিনেত্ৰীৰ সৈতে ৰাষ্ট্ৰীয় নৱদুৰ্গা বঁটা লাভ কৰে। 

২০২২ চনত দয়াহাং ৰায় আৰু সৌগাট মাল্লাৰ বিপৰীতে “দুই নম্বৰী” নামৰ ছবিত অভিনয় কৰিছিল। ছবিখন পৰিচালনা কৰিছিল দীপেন্দ্ৰ লামাই। ছবিখন বক্স অফিচত ব্যৱসায়িকভাৱে সফল হৈছিল।

২০২৪ চনত ঠাকুৰীৰ দুখন ছবিয়ে মুক্তি লাভ কৰিছিল। ২০২৪ চনৰ ফেব্ৰুৱাৰী মাহত মুক্তি পোৱা সামাজিক কমেডীধৰ্মী ছবি “হাট্টিছাপ”ত তেওঁ পুনৰবাৰ দয়াহাং ৰায় আৰু সৌগট মাল্লাৰ বিপৰীতে অভিনয় কৰে।

বছৰৰ শেষৰ ফালে ঠাকুৰীয়ে অভিনেতা ধীৰাজ মগৰৰ বিপৰীতে, আন্তঃৰাষ্ট্ৰীয় প্ৰশংসিত তথ্যচিত্ৰ পৰিচালক অশোক থাপা মগৰৰ পৰিচালনাত নিৰ্মিত “খুছমা” ছবিখনত শিৰোনামৰ চৰিত্ৰত অভিনয় কৰে। চলচ্চিত্ৰখন নেপালী গৃহযুদ্ধৰ সময়ৰ এটা প্ৰেমকাহিনীৰ ওপৰত আধাৰিত। ঠাকুৰীয়ে প্ৰকল্পটোৰ প্ৰতি দায়বদ্ধ অনুভৱ কৰিছিল কাৰণ ই বাস্তৱ ঘটনাৰ বিষয়ে আছিল, আৰু তেওঁৰ ভূমিকাৰ বাবে প্ৰস্তুতি হিচাপে ৰুকুম জিলাৰ মাইকোট গাঁৱৰ স্থানীয় লোকসকলক লগ কৰিবলৈ গৈছিল। তেওঁ কৰ্মশালাৰ সময়ত কেইবাবাৰো আৱেগিক হোৱাৰ কথাও স্বীকাৰ কৰে যেতিয়া তেওঁ সমগ্ৰ সংঘৰ্ষৰ কষ্টৰ বিষয়ে শুনিছিল। এক আকৰ্ষণীয় কাহিনীৰ সৈতে, সতেজ যুটিটোৱে এক স্তৰযুক্ত আৰু আৱেগিক প্ৰদৰ্শন দিছিল। ছবিখন মানুহৰ মুখে মুখে প্ৰচাৰিত হৈছিল। দুয়োগৰাকী অভিনয় শিল্পীৰ অনস্ক্ৰীণ ৰসায়নক উদ্যোগটোত সৰ্বশ্ৰেষ্ঠ হিচাপে গণ্য কৰা হৈছে। চলচ্চিত্ৰখনে সমালোচকৰ উচ্চ প্ৰশংসা লাভ কৰিছে আৰু কেইবাজনো ভাষ্যকাৰে ঠাকুৰীৰ অভিনয়ক আজিলৈকে তেওঁৰ সৰ্বশ্ৰেষ্ঠ বুলি গণ্য কৰিছে। ইউটিউবত ছবিখনৰ ট্ৰেইলাৰ আৰু গানবোৰ ১ম স্থানত ট্ৰেণ্ড কৰাৰ বাবে মুক্তিৰ আগতে ছবিখন ইতিমধ্যে সফল বুলি গণ্য কৰা হৈছিল। চলচ্চিত্ৰখনৰ 'ৰুকুম মাইকোট' গানটো ইউটিউবত বিশ্বব্যাপী ট্ৰেণ্ড কৰা প্ৰথমটো নেপালী চলচ্চিত্ৰৰ গীত হিচাপে পৰিগণিত হয়। গীতটি দুসপ্তাহকৈও অধিক সময় নেপালৰ সংগীত শাখাৰ ট্ৰেণ্ডিং তালিকাৰ শীৰ্ষত আছিল। গীতটোৱে জনপ্ৰিয়তা লাভ কৰাৰ লগতে ছবিখন ব্যৱসায়িকভাৱেও লাভৱান হৈছে।

## চলচ্চিত্ৰপুঞ্জী

## বঁটা

## তথ্য উৎস

## বাহ্যিক সংযোগ
* 

শ্ৰেণী:জীৱিত ব্যক্তি
শ্ৰেণী:নেপালৰ ব্যক্তি
শ্ৰেণী:নেপালী অভিনেত্ৰী
শ্ৰেণী:নেপালী চলচ্চিত্ৰৰ অভিনেত্ৰী